মোদি যোগ্য জবাব দিয়েছেন, বললেন হিমাংশী নারওয়াল

কলকাতা: অপারেশন সিঁদুরে (Operation Sindoor) স্বামীদের মৃত্যুর ‘সুবিচার’ পেলেন বিতান-সমীরের স্ত্রীরা। অপারেশন সিঁদুরে তৃপ্ত হিমাংশী নারওয়ালও। ২২ এপ্রিল পহেলগামে জঙ্গি হামলায় স্বামীদের হারিয়ে ছিলেন ২৬ ভারতীয় নারীরা। সারা দেশ কেঁদে উঠেছিল মধুচন্দ্রিমায় গিয়ে স্বামীর নিথর দেহ আঁকড়ে বসে থাকা সদ্যবিবাহিত তরুণীর ছবি দেখে। হামলা চালানোর সময় জঙ্গিরা বলেছিল আমরা যেন মোদিকে গিয়ে হামলার কথা বলি। এবার মোদি নিজেই তাদের জবাব দিয়েছেন। বদলার অপারেশন, ২৫ মিনিটের ‘অপারেশন সিন্দুর’। ‘অপারেশন

সিঁদুর’ই পহেলগাঁও হামলার যোগ্য জবাব, বলছেন মৃত বাংলার তিনজনের স্ত্রী-পরিবারের সদস্যরা। মোদিজি ওদের যোগ্য জবাব দিয়েছেন, বললেন নিহত নৌসেনার লেফটেন্যান্ট জেনারেল বিনয় নরওয়ালের স্ত্রী।
মঙ্গলবার মধ্যরাতে পাক অধিকৃত কাশ্মীর এবং পাকিস্তানে ঢুকে সন্ত্রাসবাদের কড়া জবাব দিয়ে এল ভারত। অপারেশন সিন্দুরে উড়িয়ে দেওয়া হল জঙ্গিদের একের পর এক ঘাঁটি। এর মধ্যে রয়েছে পাকিস্তানের পাঞ্জাব প্রদেশের বাহাওয়ালপুরের ২টি জায়গা, মুরিদকে এবং শিয়ালকোট। পাক অধিকৃত কাশ্মীরের মুজফ্ফরাবাদ, কোটলি এবং ভীমবের। এছাড়াও গুলপুর ও চক আমরুতে জঙ্গি ঘাঁটি গুঁড়িয়ে দিয়েছে ভারতীয় বায়ুসেনা। অপারেশন সিঁদুরের পর হিমাংশী নারওয়াল (Himanshi Narwal) বলেন, আমি ওদের বলেছিলাম মাত্র ৬ দিন আগে আমার বিয়ে হয়েছে, দয়া করে ছেড়ে দিন। জঙ্গিরা বলেছিল আমরা যেন মোদিকে গিয়ে হামলার কথা বলি। এবার মোদি নিজেই তাদের জবাব দিয়েছেন। আমরা ২৬টি পরিবার যে যন্ত্রণা পেয়েছিলাম, সেই যন্ত্রণা সীমান্তের ওপারেও পৌঁছে দেওয়া হয়েছে।

আরও পড়ুন: বালাকোট থেকে ‘অপারেশন সিঁন্দুর’ মোদির ‘মঙ্গল’ প্রতিশ্রুতি

প্রধানমন্ত্রী নরেন্দ্র মোদিকে (PM Narendra Modi) ধন্যবাদ জানালেন মৃত বাংলার তিনজনের স্ত্রী-পরিবারের সদস্যরা। তাঁরা বলেন, “কোনওদিন যেন পহেলগামের পুনরাবৃত্তি না হয়। ‘অপারেশন সিঁদুর’ (Operation Sindoor)-এর খবরে কান্নায় ভেঙে পড়লেন বৈষ্ণবঘাটার বাসিন্দা নিহত বিতান অধিকারীর স্ত্রী সোহিনী। তিনি বলেন, “মোদিকে ধন্যবাদ। উনি যোগ্য জবাব দিয়েছেন। নিহত বেহালার সমীর গুহর স্ত্রী বলেন, “আমার স্বামীকে চোখের সামনে মেরে দিল। আমরা তো বেড়াতে গিয়েছিলাম। তবে প্রধানমন্ত্রীকে ধন্যবাদ। পুরুলিয়ার মনীশরঞ্জন মিশ্রর পরিবার বলছে, “এটাতো শুরু হল। আমরা চাই পুরোপুরি জঙ্গিদের নিধন হোক।

অন্য খবর দেখুন